Kimbolton qalası

Kimbolton qalası — XIII əsrdə inşa edilən qala İngiltərə, Kimboltonda yerləşir. Qala Araqonlu Ketrinin son iqamətgahı olmuşdur. Kimbolton qalası XIII əsrdə tikilmiş və bir neçə dəfə rekonstruksiya edilmişdir. Qala XVIII əsrdə qalaya təxminən 350 il sahiblik etmiş erl və hersoq Mançesterlərin bağ evi kimi istifadə edilmişdir. Ha-hazırda binada Kimbolton məktəbi yerləşir..

 Tarixi 
Qalanın tikilməsi barədə ilkin məlumatlar 1279-cu ildən başlayır. Mənbədə 1217-ci ildə inşa edilən taxta qala haqda qeyd edilir. 1460-1480-ci illər arasında qalanın sahibəsi birinci Bekinqem hersoqunun dul arvadı Anna Nevil olub. 1525-ci ildə ser Riçard Uinqfild () qalanı nəzərə çarpacaq dərəcədə dəyişmişdir, eləcə də qalanın ətrafında iki xəndək qazdırmışdır. 1620-ci ildə qalanın yeni sahibi Henri Monteqyu () olmuşdur. XVII əsrin sonunda IV Mançester Erl () sarayın rekonstruksiyasına başlamış və həyətini genişləndirmişdir.

1707-ci ildə başa çatan rekonstruksiya layihəsinin müəllifi ser Con Vambri olmuşdur. XIX əsrdə qalanın şimal hissəsində əlavə çardaq otaqları və yeni at tövlələri tikilmişdir. Qalanın cənub hissəsində hər iki tərəfindən əsas girişə qədər uzanan nəhəng sekvoyadendron xiyabanı ucaldılmışdır. İkinci Dünya müharibəsi zamanı qala ehtiyacları ödəmək üçün Krallığın hərbi-tibbi korpusuna köçürüldü. 1950-ci ildə Keniyada yaşayan Mançesterin 10-cu hersoqu qalanı və ailə yadigarı olan bir çox portretlərini satmış, daha sonra isə qalanın ərazisində yerləşən, hal-hazırda məktəbəqədər hazırlıq müəssisəsi kimi fəaliyyət göstərən binada yaşamışdır. 1951-ci ildə hersoq 1612-ci ildən bəri bütün ailəsinin sahibi olduğu bu qalanın ərazisində qalan digər tikililəri 12500 funt sterlinqə dövlətə satdı..

 Həmçinin bax 
 Vudkroft qalası

 İstinadlar 

 Xarici keçidlər 
Castle history on Kimbolton School's website
Visitor information from Kimbolton School's website